open-index/open-wikipedia-markdown huggingface dataset:
Μακρονήσι Πάτμου

*Για συνώνυμες νησίδες δείτε το λήμμα [[Μακρονήσι]]*

Το **Μακρονήσι** είναι νησίδα των Δωδεκανήσων η οποία ανήκει στη συστάδα των Αρκιών, η οποία βρίσκεται στα νότια των Αρκιών και έχει έκταση 0,258 τ.χλμ.. Έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: *Falco eleonorae, Larus audouinii, Phalacrocorax aristotelis* και *Puffinus yelkouan*. Το 2001 αναφέρεται να προσαρτάται στο δήμο Πάτμου. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Πάτμου.

## Παραπομπές


Κατηγορία:Βραχονησίδες της Πάτμου
Κατηγορία:Σύμπλεγμα Αρκών
Μάρκο Φριτζ

Ο **Μάρκο Φριτζ** (*Marco Fritz,* 3 Οκτωβρίου 1977) είναι Γερμανός διαιτητής ποδοσφαίρου με έδρα το Κόρμπ. Είναι διαιτητής της FIFA και κατατάσσεται ως διαιτητής δεύτερης κατηγορίας της UEFA. 

## Σταδιοδρομία
Στην ηλικία των έξι ετών, έγινε μέλος της SV Breuningsweiler, για την οποία είναι διαιτητής από το 1997. Σφύριξε στη Landesverband Württemberg και το 2006 έγινε διαιτητής της Γερμανικής Ποδοσφαιρικής Ομοσπονδίας. Σφύριξε για πρώτη φορά στη 2. Μπούντεσλιγκα την περίοδο 2008-09. Κατά τη διάρκεια της σεζόν, έδωσε 34 κίτρινες κάρτες και 1 κόκκινη κάρτα. Προήχθη στη Μπουντεσλίγκα την επόμενη περίοδο.  Ο πρώτος του αγώνας στη Μπουντεσλίγκα ήταν μεταξύ της Φράιμπουργκ και της Μπάγερ Λεβερκούζεν. 

Το 2012, προστέθηκε στη λίστα διαιτητών της FIFA μαζί με το Φέλιξ Ζβάιερ. Η πρώτη του διεθνής διοργάνωση ήταν ο Elite προκριματικός γύρος του Ευρωπαϊκού Πρωταθλήματος U19 του 2012. Το διεθνές του ντεμπούτο έγινε στις 23 Μαΐου 2012, στον αγώνα μεταξύ της Ελλάδας και της Τουρκίας. 

Μαζί με τους βοηθούς του, *Dominik Schaal* και *Marcel Pelgrim*, ο Φριτζ επελέγη ως διαιτητής για τον τελικό του Κυπέλλου Γερμανίας 2016, ο οποίος πραγματοποιήθηκε στις 21 Μαΐου 2016 στο Ολυμπιακό Στάδιο του Βερολίνου, μεταξύ της Μπάγερν Μονάχου και της Μπορούσια Ντόρτμουντ. 

## Προσωπική ζωή
Ο Φριτζ είναι τραπεζίτης και ζει στο Κορμπ. Τα χόμπι του περιλαμβάνουν τον αθλητισμό και τη μουσική. 

## Παραπομπές


## Εξωτερικοί σύνδεσμοι

* Προφίλ στο dfb.de  
* Προφίλ στο worldfootball.net 

Κατηγορία:Γερμανοί διαιτητές ποδοσφαίρου
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές ΟΥΕΦΑ Τσάμπιονς Λιγκ
Ranters

Οι **Ranters** ηταν μια ομάδα προτεστατνών η οποία εμφανίστηκε στην Αγγλική κοινοπολιτεία (1649–1660). Ηταν λαϊκοί ανθρώποι και υπάρχουν ενδείξεις οτι το κίνημα τους ηταν διάσπαρτο στην Αγγλία, χωρίς να είναι οργανωμένο και χωρίς να έχουν κάποιο αρχηγό. Η κυβέρνηση τους θεωρουσε απειλή για την κοινωνική τάξη. Αρνιόντουσαν την εξουσία των εκκλησίών, την αυθεντικότητα των γραφών και καλούσαν τους ανθρώπους να ακούσουν τον θεό μέσα τους. Ομοίαζαν με την Αίρεση του Ελεύθερου Πνεύματος. Η κεντρική τους ιδέα ηταν ο πανθεϊσμός, πως υπήρχε Θεός παντού. Αρκετοί αρνιόντουσαν την πίστη σε ενα αθάνατο και προσωπικό θεό.

Κατηγορία:Προτεσταντισμός
Ετιέν ντε Λα Μποεσί

O **Ετιέν ντε Λα Μποεσί** ή **ντε Λα Μποετί** (*Étienne ή Estienne de La Boétie*, 1 Νοεμβρίου 1530 – 18 Αυγούστου 1563) ήταν Γάλλος δικαστής, συγγραφέας και "ένας θεμελιωτής της σύγχρονης πολιτικής φιλοσοφίας στη Γαλλία". Είναι περισσότερο γνωστός ως φίλος του Μισέλ ντε Μονταίν, καθώς και για το ότι ήταν μια πρώιμη επιρροή για την αναρχική σκέψη.

Τον 20ό αιώνα, αρκετοί Ευρωπαίοι αναρχικοί άρχισαν να παραπέμπουν στα έργα του Λα Μποεσί, μεταξύ των οποίων και οι Gustav Landauer, Bart de Ligt and Simone Weil. Ο John Holloway επίσης τον αναφέρει στο βιβλίο του *[[Crack Capitalism]]* για να εξηγήσει την ιδέα του πώς να ξεφύγει η ανθρωπότητα από τον καπιταλισμό.  O Gene Sharp, βασικός υποστηρικτής της μη-βίας, τον αναφέρει συχνά.

## Παραπομπές


Κατηγορία:Γάλλοι φιλόσοφοι
Κατηγορία:Γάλλοι αναρχικοί
Κατηγορία:Φιλόσοφοι του 16ου αιώνα
Κατηγορία:Πολιτικοί φιλόσοφοι
Γκαμπριέλ ντε Φουανί

O **Γκαμπριέλ ντε Φουανί** (**Gabriel de Foigny**, περίπου 1630-1692) είναι ο συγγραφέας του ουτοπικού έργου *[[La Terre Australe connue]]* (*Η γνωστή νότια γη*, 1676).

Γεννήθηκε στην Λωραίνη. Αργότερα μετακινήθηκε στη Γενεύη και έβγαζε τα χρήματα του ως διδάσκαλος. Το έργο του τυπώθηκε στη Γενεύη

## Έργα
* Gabriel de Foigny. *Les aventures de Jacques Sadeur dans la découverte et le voyage de la terre Australe* (La Terre Australe connue, 1676). Μετάφραση και επιμέλεια David Fausett. Syracuse UP, 1993

## Παραπομπές


## Βιβλιογραφία
* Everett F. Bleiler. French Voyages into Imaginary Lands, in: Science Fiction Studies # 63 = Volume 21, Part 2 = July 1994
*Geoffroy Atkinson,* The Extraordinary Voyage in French Literature Before 1700*, 1920 (reissue 1966, AMS Press,  Columbia University studies in Romance philology and literature; also in Google books)
* Marrone Caterina, *Le lingue utopiche* Nuovi Equilibri, Viterbo, 2004 [1995], p.&nbsp;338, 

Κατηγορία:Γάλλοι συγγραφείς
Λυσσασμένοι

Οι **Λυσσασμένοι** () ήταν ομάδα γαλλων κατά την διάρκεια της γαλλικής επανάστασης, γνωστοί για τον οξύθυμο χαρακτήρα τους και για την υπεράσπιση των συμφερόντων των κατωτέρων τάξεων, εκφράζοντας τα αιτήματα των Αβράκωτων. Κατά την γαλλική επανάσταση στο Παρίσι το 1793, έπαιξαν σημαντικό ρόλο διώχνοντας του Γιρονδίνους από την Εθνική Συνέλευση, επιτρέποντας στους Montagnards να αποκτήσουν περισσότερο έλεγχο. Οι Λυσσασμένοι δεν ήταν ενιαίο κόμμα, αλλά μεμονωμένες φιγούρες. Οι Λυσσασμένοι ήταν κυνικοί στον βαθμό του αναρχισμού και καχύποπτοι κατά των περισσότερων πολιτικών οργανισμών.

Κατηγορία:Γαλλική Επανάσταση
Μαξ Νετλάου

Ο **Μαξ Νετλάου** (*Max Heinrich Hermann Reinhardt Nettlau*, 30 Απριλίου 1865 &ndash; 23 Ιουλίου 1944) ήταν Γερμανός αναρχικός και ιστορικός. Μεγάλωσε στην Βιέννη όπου έζησε εκεί μέχρι την προσάρτησή της από τους Ναζί το 1938. Ως μελετητής της ουαλικής γλώσσας, έζησε στο Λονδίνο και εντάχθηκε στην Σοσιαλιστική Λίγκα. Εκεί γνώρισε και τους αναρχικούς Μαλατέστα και Κροπότκιν, με τους οποίους διατήρησε επαφή για την υπόλοιπη ζωή του. Βοήθησε να ιδρυθεί το Freedom Press. Έγραψε τη βιογραφία πολλών αναρχικών και ένα επτάτομο βιβλίο για την ιστορία του αναρχισμού.

## Εξωτερικοί σύνδεσμοι
* Nettlau-Archive at the International Institute of Social History
* Max Nettlau, Writings

## Παραπομπές


Κατηγορία:Γερμανοί ιστορικοί
Κατηγορία:Αναρχικοί
Πραγματεία για την πολιτική δικαιοσύνη και την επίδρασή της στην καθολική αρετή και ευδαιμονία

Η ***Πραγματεία για την πολιτική δικαιοσύνη και την επίδρασή της στην καθολική αρετή και ευδαιμονία*** είναι βιβλίο του Γουϊλιαμ Γκόντγουιν, το οποίο εκδόθηκε το 1793. Είναι το μοντέρνο έργο που επιχειρηματολογεί υπέρ του αναρχισμού

Ο Γκοντουγιν δεν ήταν επαναστάτης, αντιθέτως ο φιλοσοφικός αναρχισμός του υποστήριζε την σταδιακή αλλαγή.

Το έργο του ξεκινά με μια λίστα 8 αρχών που ερευνώνται κατά την διάρκεια του έργου. Μερικές από αυτές τις αρχές περιληπτικά είναι:

# Το αντικείμενο της ηθικής και πολιτικής θεωρίας είναι πως να μεγιστοποιησουν την ανθρώπινη ευτυχία
# Η Αδικία και βια δημιουργούν την απαίτηση για κυβέρνηση, όμως εξαιτίας της τάσης της για πόλεμο, δεσποτισμό και αναπαραγωγή της ανισότητας, η κυβέρνηση έχει ενσωματώσει και αναπαράγει την βια. 
# Ο κύριος ρόλος της κυβέρνησης είναι η ασφάλεια, και αυτό το καταφέρνει καταπατώντας την ατομική ανεξαρτησία, εμποδίζοντας την ανάπτυξη της ευτυχίας. Κάποιος θα έπρεπε να διατηρεί μεν ασφάλεια, αλλά να μειώνει τις ζημιές. 
# Για να καλλιεργηθεί η ευτυχία, πρέπει να αποφεύγουμε την προκατάληψη και να προστατεύουμε ελευθερία της σκέψης.

Κατηγορία:Αναρχικά βιβλία
Μπάλα (μαθηματικά)

μικρογραφία|Στον Ευκλείδειο χώρο, μια '''μπάλα''' ή '''σφαίρα''' είναι ο όγκος που οριοθετείται από μια σφαίρα
Στα μαθηματικά, μια **μπάλα** ή **σφαίρα**, με συμβολισμο *Β(c; r)*, είναι το σύνολο των σημείων που απέχουν το πολύ απόσταση r (ακτινα) απο το σημείο c (κέντρο). Μπορεί να είναι μια **κλειστή μπάλα** (συμπεριλαμβανομένων των οριακών σημείων, που η απόσταση τους απο το c είναι ίση με r) ή μια **ανοιχτή μπάλα** (εξαιρουμένων αυτών).

Αυτές οι έννοιες ορίζονται όχι μόνο στον τρισδιάστατο ευκλείδειο χώρο αλλά και για τις κατώτερες και υψηλότερες διαστάσεις και για τους μετρικούς χώρους εν γένει. Έτσι, για παράδειγμα, όσον αφορά τους Ευκλείδειους χώρους, μια μπάλα στην **μια διάσταση** είναι ένα ευθύγραμμο τμήμα. Αντιστοιχα, στις **δύο διαστάσεις** είναι ένας δίσκος, δηλαδή το εσωτερικό ενος κύκλου. Και όμοια, στις **τρεις διαστάσεις** , μια μπάλα θεωρείται ότι είναι το σύνολο των σημείων που ανήκουν στο εσωτερικό μιας σφαίρας.

## Γενικά σε μετρικούς χώρους
Έστω  ένας μετρικός χώρος, δηλαδή ένα σύνολο  με μια μετρική (συνάρτηση απόστασης) . Η ανοικτή (μετρική) **μπάλα με ακτίνα**  με κέντρο ένα σημείο  στο , συνήθως συμβολίζεται με  ή , ορίζεται ως

:B_r(p) = \{ x \in M \mid d(x,p) 

## Παραπομπές


Κατηγορία:Τοπολογία
Κατηγορία:Σφαίρα
Κατηγορία:Μετρική γεωμετρία
Κατηγορία:Μπάλες
Κατηγορία:Pages with unreviewed translations
Γιάννης Ζερδελής

Ο **Γιάννης Ζερδελής** είναι Έλληνας πολιτικός και πρώην βουλευτής.

Στις εκλογές του Μαΐου και Ιουνίου 2012 και στις εκλογές του Ιανουαρίου 2015 εξελέγη στο Ελληνικό Κοινοβούλιο, με το ψηφοδέλτιο του ΣΥΡΙΖΑ, στην εκλογική περιφέρεια της Λέσβου.

Στις 21 Αυγούστου 2015, εγκατέλειψε τον ΣΥΡΙΖΑ μαζί με είκοσι τέσσερις διαφωνούντες, μετά την υπογραφή του τρίτου μνημονίου από τον ΣΥΡΙΖΑ, για να δημιουργήσουν τη Λαϊκή Ενότητα. 

## Παραπομπές


## Εξωτερικοί σύνδεσμοι
*  Ιωάννης Χριστοφόρου Ζερδελής στην ιστοσελίδα του Ελληνικού Κοινοβουλίου

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Λέσβου
Φρανκ Ντεπέστελε

Ο **Φρανκ Ντεπέστελε** (γεννημένος στις 3 Σεπτεμβρίου 1977) είναι βέλγος παίκτης του βόλεϊ. Έχει ύψος 1.91 μέτρα και αγωνίζεται ως πασαδόρος.  Είναι διεθνής με την Εθνική Βελγίου της οποίας έχει διατελέσει και αρχηγός.  Έχει κερδίσει τις παρακάτω ατομικές διακρίσεις: Καλύτερος πασαδόρος στο Ευρωπαϊκό Τσάμπιονς Λιγκ, πολυτιμότερος παίκτης του Ελληνικού Πρωταθλήματος και αθλητής της χρονιά στο Βελγικό πρωτάθλημα. 

## Διακρίσεις
* Βέλγιο 
** Βελγικό πρωτάθλημα: 2005, 2006, 2010 
** Βελγικό κύπελλο: 2005, 2006, 2011 
** Βελγικό Σούπερ Καπ: 2004, 2005 
* Ελλάδα 
** Ελληνικό Πρωτάθλημα Βόλεϊ: 2007 
** Ελληνικό Σούπερ Καπ: 2007 

## Ατομικές διακρίσεις
* Πρωτάθλημα Ελλάδας 2006-07: Πολυτιμότερος Παίκτης (MVP) 1ης αγωνιστικής 

## Παραπομπές


## Εξωτερικοί σύνδεσμοι
* Φρανκ Ντεπέστελε: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Φρανκ Ντεπέστελε: Ατομικά στοιχεία - Ομάδες καριέρας greekvolley.eu

Κατηγορία:Βέλγοι πετοσφαιριστές
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟ
Χαρίτων Πνευματικάκις

Ο **Χαρίτων Πνευματικάκις**  (Παλαιλώνι, Δήμου Αποκορώνου, 18 Αυγούστου 1908 -  Κανάγκα, Κονγκό, 29 Μαρτίου 1998) ήταν θεολόγος ιεροκήρυκας, που ως ιερέας υπηρέτησε σε διάφορες πόλεις της Ελλάδος, ενώ αφιέρωσε τα τελευταία 25 χρόνια της ζωής του ως ιεραπόστολος στην Κανάγκα. 

## Βιογραφία
Ο Χαράλαμπος Πνευματικάκις γεννήθηκε στις 18 Αυγούστου 1908 στο χωριό Παλαιλώνι της Δημοτικής ενότητας Βάμου του Δήμου Αποκορώνου Χανίων. Σε νεαρή ηλικία τελείωσε την Ιερατική Σχολή Χανίων και τον Οκτώβριο του 1932 έλαβε το πτυχίο της Θεολογικής Σχολής του Πανεπιστημίου Αθηνών  .
Το 1934 πήγε στο Βόλο και ανέλαβε ως βιβλιοφύλακας την αναδιοργάνωση της Βιβλιοθήκης του Θρησκευτικοφιλολογικού Συλλόγου «Οι Τρεις Ιεράρχες». Το 1935 επέτυχε, με πρωτοβουλία του, την έκδοση ενός δεκαπενθήμερου φυλλαδίου με τίτλο «Το Φως του Κόσμου», το οποίο αρχικά έγραφε ο ίδιος  και τυπωνόταν από τον Σύλλογο των Τριών Ιεραρχών .

Το 1940 χειροτονήθηκε διάκονος από τον Αρχιεπίσκοπο Αθηνών Χρύσανθο και πήρε το όνομα Χαρίτων. Ως ιερέας υπηρέτησε σε διάφορες πόλεις της Ελλάδος. Τον Ιούλιο του 1973 , ο πατήρ Χαρίτων μετέβη στην Κανάγκα (Kananga) του Κονγκό, για να συνεχίσει το έργο του  Χρυσόστομου Παπασαραντόπουλου. Εκεί παρέμεινε μέχρι τον θάνατό του το 1998. Ετάφη στην Κανάγκα, πίσω από τον Ιερό Ναό του Αγίου Ανδρέου, που είχε κτίσει ο ίδιος.

## Παραπομπές


Κατηγορία:Έλληνες κληρικοί
Κατηγορία:Έλληνες ιεραπόστολοι
Μαρία Πίτα

Η **Μαρία Μαγιόρ Φερνάντεθ ντε Κάμαρα ι Πίτα** (María Mayor Fernández de Cámara y Pita, 1565 - 1643), περισσότερο γνωστή ως **Μαρία Πίτα**, ήταν ηρωίδα της Γαλικίας που πολέμησε το 1589 ενάντια στους Άγγλους για την υπεράσπιση της Κορούνια στη Βορεια Ισπανία.

## Η υπεράσπιση της Κορούνια
Το 1589 ο Άγγλος ναύαρχος Φράνσις Ντρέικ , υπό τις εντολές της βασίλισσας της Αγγλίας, Ελισάβετ Α΄, επιτέθηκε στην Κορούνια με σκοπό να αποσπάσει εδάφη από την Πορτογαλία. Κατά την διάρκεια της μάχης σκοτώθηκε ο Γαλίκιος διοικητής της Κορούνια, Γκριγκόριο ντε Ροκαμούνδε που ήταν σύζυγος της Μαρία Πίτα. Εκείνη τότε οργισμένη άρπαξε το λάβαρο ενός Άγγλου στρατιώτη που προσπαθούσε να ανέβει στο τείχος της πόλης και με αυτό, χρησιμοποιώντας το σαν λόγχη, σκότωσε τον Άγγλο αξιωματικό που ηγούνταν της αγγλικής επίθεσης και ήταν αδερφός του Φράνσις Ντρέικ.  Σύμφωνα με την παράδοση η Μαρία Πίτα ανέβηκε στις επάλξεις και φώναξε: «όποιος έχει τιμή, ας με ακολουθήσει».Αυτό έσπασε το ηθικό των Άγγλων και υποχώρησαν. Μετά τη μάχη η Μαρία Πίτα βήθησε στη συλλογή των νεκρών και στην περίθαλψη των τραυματιών. 

Εκτός από τη Μαρία Πίτα στην υπεράσπιση της Κορούνια συμμετείχαν και άλλες γυναίκες, ανάμεσα στις οποίες και η Ινές ντε Μπεν που τραυματίστηκε στη μάχη.

Η Μαρία Πίτα παντρεύτηκε συνολικά τέσσερις φορές και έκανε τέσσερα παιδιά και ο Γκριγκόριο ντε Ροκαμούνδε ήταν ο τέταρτος σύζυγός της. Όταν έμεινε χήρα από τον τελευταίο της άντρα, ο βασιλιάς της Ισπανίας και Πορτογαλίας Φίλιππος Β΄, της απένειμε τιμητική σύνταξη που αντιστοιχούσε σε εκείνη ενός σημαιοφόρου του στρατού συν πέντε εσκούδα το μήνα (που αργότερα αυξήθηκαν σε δέκα) ενώ της έδωσε και άδεια να εξάγει μουλάρια από την Πορτογαλία στην Ισπανία. Επίσης, εξαιρέθηκε από την υποχρέωση να φιλοξενεί στρατιώτες στο σπίτι της.

Στην Κορούνια σήμερα υπάρχει μουσείο για την Μαρία Πίτα που στεγάζεται στο σπίτι της ενώ μία πλατεία έχει ονομαστεί προς τιμήν της και εκεί έχει ανεγερθεί άγαλμα 3,30 μέτρων ή, αν συμπεριλάβουμε και το βάθρο, 9 μέτρων. Σε αυτό εμφανίζεται η Μαρία Πίτα να κραδαίνει την αυτοσχέδια λόγχη της ενώ με το άλλο χέρι κρατά το άψυχο σώμα του συζύγου της.

## Βλέπε επίσης

* Αυγουστίνα της Αραγωνίας

## Παραπομπές


Κατηγορία:Ιστορία της Ισπανίας
Κατηγορία:Πολεμίστριες
Κατηγορία:Γαλικία
Κατηγορία:Ιστορία της Πορτογαλίας
Το σταυροδρόμι των λαθρεμπόρων

***Το σταυροδρόμι των λαθρεμπόρων*** ((Πρωτότυπος τίτλος: Boulevard du Rhum), είναι Γαλλική αισθηματική περιπέτεια του 1971 σε σκηνοθεσία Ρομπέρ Ενρικό βασισμένη στη ομώνυμη νουβέλα του Ζακ Πεσεράλ. Πρωταγωνιστούν οι Λίνο Βεντούρα και Μπριζίτ Μπαρντό.

## Πλοκή
Στα χρόνια της ποτοαπαγόρευσης, τα ταξίδια των «λαθρεμπόρων αλκόολ» γινόταν μέσα από την Καραϊβική Θάλασσα, και συχνά διεφεύγαν από τις περιπολίες των λιμενικών αρχών. Κατά την διάρκεια αυτή, ένας καπετάνιος λαθρεμπορικού πλοίου, ο Κορνήλιους φον Ζελίγκα (Λίνο Βεντούρα) ερωτεύεται μια ηθοποιό του βώβου κινηματογράφου, την Λίντα Λαρούε (Μπριζιτ Μπαρντό).

## Διανομή ρόλων
*Μπριζίτ Μπαρντό - Λίντα Λαρούε
*Λίνο Βεντούρα - Κορνήλιους φον Ζελίγκα
*Ανδρέας Βουτσινάς - Αλβάρεζ
*Μπιλ Τραβέρς - Σαντέρσον
*Κλάιβ Ρεβίλ - Λόρδος Χάμοντ
*Τζες Χαν - Πιέτ 
*Αντόνιο Κασάς - Γουίλκινσον 
*Γκι Μαρσάντ - Ρονάλντ
*Τζακ Μπετς - Ρενέ
*Φλοράνς Τζιορτζέτι - Καλεσμένη της Λίντα

## Παραπομπές

## Εξωτερικοί σύνδεσμοι
*  

Κατηγορία:Γαλλικές ταινίες της δεκαετίας 1970
Κατηγορία:Γαλλικές ταινίες δράσης
Κατηγορία:Ταινίες του 1971
Κατηγορία:Ταινίες σε σκηνοθεσία Ρομπέρ Ενρικό
Κατηγορία:Γαλλόφωνες ταινίες
Κατηγορία:Ταινίες γυρισμένες στην Αλμερία
Κατηγορία:Ταινίες βασισμένες σε γαλλικά μυθιστορήματα
Μάνος Μαυρομουστακάκης

Ο **Μάνος Μαυρομουστακάκης** (γεν. Αθήνα, 21 Αυγούστου 1960) είναι Έλληνας ποιητής και συγγραφέας.

## Βιογραφία
Ο Μάνος Μαυρομουστακάκης γεννήθηκε στην Αθήνα. Αποφοίτησε από τη Μαθηματική Σχολή του Πανεπιστημίου Ιωαννίνων. Μαθήτευσε επίσης στη Φιλοσοφική Αθηνών, στο τμήμα Ιστορία Τέχνης. Συνεργάζεται με τις ιστοσελίδες *apopseis.gr*, *ovigreece.com* και *fractalart.gr*.

Επτά ποιήματα του Μάνου Μαυρομουστακάκη, μεταφρασμένα στα Ουκρανικά, συμπεριλαμβάνονται στη συλλογή ποιημάτων *Ανθολογία Σύγχρονης Ελληνικής Ποίησης* (АНТОЛОГІЯ СУЧАСНОЇ ГРЕЦЬКОЇ ПОЕЗІ), όπου παρουσιάζονται σύγχρονοι Έλληνες ποιητές.. Επίσης έχει συμμετοχή και στη δεύτερη " Ανθολογία Σύγχρονης Ελληνικής Ποίησης η οποία εκδόθηκε στην Ουκρανία από τον οίκο Στσεκ (2023). Το 2022 εξέδωσε στην Ουκρανία τη νουβέλα " Σε χρόνο Πυκνό " από τον οίκο Στσεκ. Επίσης ένα από τα ποιήματά του δημοσιεύθηκε επίσης στην εβδομαδιαία oυκρανική λογοτεχνική εφημερίδα.

## Εργογραφία

### Διηγήματα

*  

### Ποίηση

* 
* 
* 
* 
* 
* 

### Θέατρο

* 
* 

## Εξωτερικοί σύνδεσμοι

* Συνέντευξη του Μάνου Μαυρομουστακάκη στο Fractal Art: 
* Κείμενα του Μάνου Μαυρομουστακάκη στο Ovi: 

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Βασίλης Χατζηλάμπρου

Ο **Βασίλης Χατζηλάμπρου**, γεννημένος στην Αθήνα, είναι Έλληνας πολιτικός και πρώην βουλευτής του Ελληνικού Κοινοβουλίου.  

## Βιογραφία
Στις εκλογές του Μαΐου και Ιουνίου 2012, καθώς και στις εκλογές του Ιανουαρίου 2015 εξελέγη μέλος του Ελληνικού Κοινοβουλίου με το ψηφοδέλτιο του ΣΥΡΙΖΑ στην Αχαΐα.

## Παραπομπές


## Εξωτερικοί σύνδεσμοι
*  Προσωπικό μπλογκ 

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Αχαΐας
Κατηγορία:Περιφερειακοί Σύμβουλοι ανά την Ελλάδα
Κατηγορία:Σελίδα που χρησιμοποιεί δεδομένα των Wikidata/P106
Μακαρέαι

Η **Μακαρέαι**, επίσης γνωστή ως **Μακαρίαι** ή **Μακαρία**, ήταν αρχαία Ελληνική πόλη στην αρχαία Αρκαδία στην περιοχή Παρρασία. Ευρίσκονταν 22 στάδια (περίπου 4 χλμ.) από την Μεγαλόπολη και 2 στάδια (περίπου 400 μ.) από τον ποταμό Αλφειό. Ερειπώθηκε λίγο πριν την περίοδο του Παυσανία (2ος αιώνας π.Χ), καθώς οι κάτοικοι της μεταφέρθηκαν στην Μεγαλόπολη. Σύμφωνα με την Ελληνική μυθολογία, ιδρύθηκε από τον Μακαρέα, γιο του Λυκάων.

## Παραπομπές


## Πηγές
* 

Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Αρκαδίας
Κατηγορία:Παρρασία
Γιώργος Βαλεριάνος

O **Γιώργος Βαλεριάνος** (13 Φεβρουαρίου 1992, Πειραιάς) είναι Έλληνας επαγγελματίας ποδοσφαιριστής, ο οποίος αγωνιζόταν ως αριστερός πλάγιος αμυντικός για τον Ιωνικό. 

## Σταδιοδρομία σε συλλόγους
Άρχισε να παίζει ποδόσφαιρο στις ακαδημίες του Ολυμπιακού. Ήταν ένας πολύ ταλαντούχος παίκτης και ένας από τους καλύτερους νέους παίκτες που έπαιξε στους Νέους του Ολυμπιακού. Είχε 44 συμμετοχές με την ομάδα νέων, σημειώνοντας 4 γκολ. Συμπεριλήφθηκε για πρώτη φορά στην πρώτη ομάδα του Ολυμπιακού σε έναν αγώνα πρωταθλήματος εναντίον του Πανθρακικού στις 11 Απριλίου 2010, όπου εμφανίστηκε ως αλλαγή στο δεύτερο ημίχρονο.

Στις 22 Ιουλίου 2014, υπέγραψε στον Ηρακλή της Φούτμπολ Λιγκ. Έκανε το ντεμπούτο του για το σύλλογο σε έναν αγώνα Κυπέλλου εναντίον της Λαμίας.

Στις 12 Αυγούστου 2015, υπέγραψε συμβόλαιο με τον Απόλλωνα Σμύρνης. Στις 29 Ιανουαρίου 2016, λύθηκε το συμβόλαιό του με το σύλλογο. 

Στις 25 Ιουλίου 2017, ο Άρης ανακοίνωσε επίσημα την απόκτηση του. 

Την 1η Ιουλίου 2019, υπέγραψε τριετές συμβόλαιο με την κυπριακή Πάφο και δόθηκε δανεικός στη Ρίγα.

Στις 24 Οκτωβρίου 2021, ο [Ιωνικός Νίκαιας (ποδόσφαιρο)|Ιωνικό] ανακοίνωσε επίσημα τη λύση του συμβολαίου του.

## Διεθνής σταδιοδρομία
Έχει αγωνιστεί με την Εθνική Νέων Ελλάδας (7 συμμετοχές).

Στις 14 Μαρτίου 2019, κλήθηκε για πρώτη φορά στην Εθνική Ελλάδας, για τους προκριματικούς αγώνες του Ευρωπαϊκού Πρωταθλήματος 2020, εναντίον του Λιχτενστάιν και της Βοσνίας και Ερζεγοβίνης. Έκανε το ντεμπούτο του στις 30 Μαΐου 2019, σε μία εκτός έδρας φιλική ήττα με 2-1 εναντίον της Τουρκίας.

## Στατιστικά σταδιοδρομίας
### Με συλλόγους

: *Μέχρι την 1η Ιουλίου 2019.*

## Διακρίσεις

### Ολυμπιακός

* Κύπελλο Ελλάδας: 2011-2012

## Παραπομπές


## Εξωτερικοί σύνδεσμοι
* Προφίλ στο Sport.gr 
* Προφίλ στο Scoresway 
*Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Α.Ο. Γλυφάδας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πάφου FC
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό
Αξινίτης

μικρογραφία|Αξινίτης
μικρογραφία|Αξινίτης από το Νταλνεγκόρσκ της Ρωσίας
**Αξινίτης** ονομάζεται ομάδα ορυκτών με καφέ έως και ιώδεις-καφέ, ή καστανοκόκκινες αποχρώσεις , που αποτελείται από ασβέστιο αλουμινίου βοριο-πυριτικών αλάτων, (ασβέστιο, σίδηρος, μαγγάνιο) με χημικό τύπο 3Al2BO3Si4Ω12Ω. Ο αξινίτης είναι πυροηλεκτρικός και πιεζοηλεκτρικός.

Η ομάδα των αξινητών περιλαμβάνει:

* Αξινίτης-(Fe) ή σιδηροαξινίτης, Ca2Fe2+Al2BOSi4O15(OH) πλούσιος σε σίδηρο, γαρύφαλλο-καφέ, καφέ, δαμασκηνί, μπλε, γκρι
* Αξινίτης-(Mg) ή μαγνησιοαξινίτης, Ca2MgAl2BOSi4O15(OH) πλούσιο σε μαγνήσιο, με χλωμό μπλε προς χλωμό βιολετί, ανοιχτό καφέ έως ανοιχτό ροζ
* Αξινίτης-(Mn) ή μαγγαξινίτης, Ca2Mn2+Al2BOSi4O15(OH) πλούσιο σε μαγγάνιο, γλυκός, κίτρινος, με χρώμα γαρύφαλλο-καφέ, καφέ σε μπλε
* Τινζενίτης, (CaFe2+Mn2+)3Al2BOSi4O15(Α) σίδηρος – ενδιάμεσο του μαγγανίου, κίτρινο, καφετί κίτρινο-πράσινο

Μερικές φορές χρησιμοποιείται ως πολύτιμος λίθος.

## Παραπομπές


## Εξωτερικοί σύνδεσμοι
* 

Κατηγορία:Πολύτιμοι λίθοι
Κατηγορία:Ορυκτά του αργιλίου
Κατηγορία:Ορυκτά του μαγγανίου
Κατηγορία:Ορυκτά του σιδήρου
Κατηγορία:Ορυκτά του ασβεστίου
Μάκαλλα

Η **Μάκαλλα** ήταν αρχαία Ελληνική πόλη στην Καλαβρία, που σύμφωνα με τον Λυκόφρων, ήταν ο τόπος ανάπαυσης του Φιλοκτήτη, στον οποίο οι κάτοικοι έδωσαν θεία τιμητική διάκριση. Ο συγγραφέας (που πιστεύεται ότι είναι Ψευδοαριστοτέλης) ενός αρχαίου έργου εν ονόματι "Περὶ θαυμασίων ἀκουσμάτων", που αποδίδεται στον Αριστοτέλη, όπως λέει η παράδοση προσθέτει ότι ο ήρωας είχε καταθέσει εκεί στο ναό του Απόλλωνα το τόξο και τα βέλη του Ηρακλή, τα οποία όμως είχαν αφαιρεθεί από τους πολίτες του Κρότωνα. Μαθαίνουμε από αυτόν τον συγγραφέα ότι η Μάκαλλα ήταν κοντά στο έδαφος του Κρότωνα, περίπου 120 στάδια (δηλαδή 23,5 χλμ.) από την πόλη αυτή. Παρόλα αυτά η θέση του δεν μπορεί να διευκρινιστεί, ενώ αργότερα τα ίχνη της εξαφανίζονται με αποτέλεσμα να καταλήξει μια χαμένη πόλη έως και σήμερα.

## Παραπομπές


Κατηγορία:Μεγάλη Ελλάδα
Κατηγορία:Χαμένες αρχαίες πόλεις
Κατηγορία:Αποικίες της Μεγάλης Ελλάδας
Δήμος Κρουσόβου

Ο **Δήμος Κρουσόβου** ( ; ) είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Κρούσοβο ονομάζεται επίσης η πόλη στην οποία βρίσκεται η έδρα του Δήμου Κρουσόβου.

## Γεωγραφία
Ο Δήμος Κρουσόβου συνορεύει με:
*τον Δήμο Πλάσνιτσα στα βορειοδυτικά
*τον Δήμο Μακέντονσκι Μπροντ στα βόρεια
*τον Δήμο Ντόλνενι και τον Δήμο Κριβογκάστανι στα ανατολικά
*τον Δήμο Μόγκιλα στα νότια
*τον Δήμο Ντεμίρ Χισάρ και τον Δήμο Κίτσεβο στα δυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
Λουκάς Χατζηιωάννου

Ο **Λουκάς Χατζηιωάννου** (15 Σεπτεμβρίου 1927 - 17 Δεκεμβρίου 2008) 81 ετών ήταν ελληνοκύπριος εφοπλιστής. Ήταν ένας από τους πολύ λίγους Κύπριους πλοιοκτήτες όπου ο στόλος τους κυριάρχησε στη παγκόσμια ναυτιλιακή βιομηχανία για το μεγαλύτερο μέρος του 20ου αιώνα. Ήταν ο πατέρας του ιδρυτή της EasyJet Στέλιο Χατζηιωάννου.

## Οικογένεια
Γεννήθηκε σε μια φτωχή ελληνική Κυπριακή αγροτική οικογένεια στο χωριό Πεδουλάς στις 15 Σεπτεμβρίου 1927, Ο Χατζηιωάννου ήταν ο μεγαλύτερος σε μια οικογένεια 12 παιδιών.

## Πρώιμη καριέρα
Ο Χατζηιωάννου έφυγε από το σχολείο του χωριού όταν ήταν 17 ετών και δούλευε ως πωλητής μέχρι το 1950. Ο θείος του, έμπορος, τον προσέλαβε ως λογιστή πριν από το διορισμό του ως διευθυντή του γραφείου του στη Σαουδική Αραβία. Όταν πέθανε ο θείος του, ο Χατζηιωάννου ξεκίνησε τη δική του επιχείρηση εισαγωγών-εξαγωγών στη Σαουδική Αραβία. Τότε ήταν δύσκολο να γίνει εμπόριο εντός του βασιλείου χωρίς τοπικό συνεργάτη και έγινε ένας από τους λίγους ξένους επιχειρηματίες που το πέτυχαν. Αργότερα, κατά τη διάρκεια της κατασκευαστικής ανόδου στα τέλη της δεκαετίας του 1950, έγινε ο μόνος εισαγωγέας των ελληνικών εταιρειών Ηρακλής και Τιτάν.

Το 1959 μετακόμισε στο Λονδίνο και μπήκε στη ναυτιλία αγοράζοντας ένα πλοίο 10.500 τόνων που το ονόμασε Νέδη από τη γυναίκα του. Ενώ ζούσε στο Λονδίνο, μέχρι το 1965, έχτισε ένα στόλο με πάνω από 20 φορτηγά πλοία και έγινε σημαντικός πελάτης των βρετανικών διαλυτηρίων, ιδίως των Κλάρκσον. Αργότερα μετακόμισε στην Αθήνα και κατάλαβε ότι το μέλλον της ναυτιλίας ήταν στο διεθνές εμπόριο πετρελαίου. Αγόρασε το πρώτο του δεξαμενόπλοιο το 1969 και έγινε μια μεγάλη δύναμη στην αγορά μέσα σε 10 χρόνια.

## Παραπομπές


Κατηγορία:Έλληνες εφοπλιστές
Σιλβάν Μαρεσάλ

Ο **Σιλβάν Μαρεσάλ** (, 15 Αυγουστου 1750 – 18 Ιαννουαρίου 1803) ήταν γάλλος δοκιμιογράφος, ποιητης και φιλόσοφος του οποίοι οι απόψεις αντιπροσοπεύουν τον ουτοπικό σοσιαλισμό και τον κομμουνισμό. Οι απόψεις του για την χρυσή εποχή χαρακτηρίζονται ορισμένες φορές ως "ουτοπικός αναρχισμός". Ηταν εκδότης της εφημερίδας  *Révolutions de Paris*. Ανάπτυξε το όρματα του για ενα αγροτικό σοσιαλισμό, όπου όλα τα αγαθα θα μοιραζότνουσαν. Η κριτική του στην θρηκεία και τον πολιτικό απολυταρχισμό, όπως και ο αθεϊσμός του, του κόστισαν την θέση του στην ακαδημία.  Ηταν ενθουσιώδης οπαδός της Γαλλικής επανάστασης και επιχειρηματολογουσε υπερ τους φτωχους.

## Έργα
**Bergeries* (1770)
**Chansons anacréontiques* (1770)
**Essais de poésies légères suivis d'un songe* (1775)
**Fragments d'un poème moral sur Dieu* (1780)
**Dieu et les prêtres*
**Fragments d'un poème philosophique* (1781)
**L'Âge d'Or* (1782)
**Livre échappé du déluge* (1784)
**Almanach des Honnêtes Gens* (1788)
**Apologues modernes, à l'usage d'un dauphin* (1788)
**Dame Nature à la barre de l'Assemblée nationale* (1791)
**Jugement dernier des rois* (théâtre, 1793)
**Manifeste des Égaux* (1801)
**Pensées libres sur les prêtres* (1798)
**Le Lucrèce Français* (1798)
**Culte et lois d'une société d'hommes sans Dieu* (1798)
**Les Voyages de Pythagore* (1799)
**Dictionnaire des Athées anciens et modernes* (1800)
**Pour et contre la Bible* (1801).
**Costumes civils de tous les peuples connus* (1788)

## Παραπομπές


Κατηγορία:Γάλλοι συγγραφείς
Λεώφαντος

Ο **Λεώφαντος** ήταν αρχαίος Έλληνας πολιτικός. Ήταν επίσης γνωστός ως Λεώφαντος ο Λεβίδιος και θεωρείται από μερικούς ως ένα από τα μέλη των επτά σοφών της αρχαιότητας. 

Στη Ζωή των φιλοσόφων του Διογένη Λαέρτιου αναφέρει ότι το όνομά του συμπεριλήφθηκε στον κατάλογο των επτά σοφών.

Επιπλέον, ο Λεώφαντος ο Λεβίδιος, και πάλι σύμφωνα με τον Διογένη Λαέρτιο, θεωρήθηκε ένας από τους επτά σοφούς σύμφωνα με τις πληροφορίες της Λεβέδου ή της Εφεσού.

Δεν έχουμε άλλες μαρτυρίες γι 'αυτόν.

## Παραπομπές


Κατηγορία:Αρχαίοι Έλληνες πολιτικοί
Παιχνίδι μπάλας

μικρογραφία|Παιχνίδι μπάλας
Τα **παιχνίδια μπάλας** (ή τα **αθλήματα μπάλας**), είναι οποιαδήποτε μορφή παιχνιδιού ή αθλήματος που περιλαμβάνει μία μπάλα ως μέρος του παιχνιδιού. Αυτά περιλαμβάνουν παιχνίδια όπως το ποδόσφαιρο, το κρίκετ, το μπέιζμπολ, η καλαθοσφαίριση και το αμερικανικό ποδόσφαιρο. Αυτά τα παιχνίδια έχουν διαφορετικούς κανόνες και ιστορίες και έχουν ως επί το πλείστον άσχετες καταβολές. Τα παιχνίδια με μπάλα μπορούν να οριστούν σε διάφορους τύπους:

* Παιχνίδια με μπαστούνι και μπάλα, όπως το κρίκετ και το μπέιζμπολ. 
* Παιχνίδια με ρακέτα και μπάλα, όπως η αντισφαίριση, η τοιχοσφαίριση και η αντιπτέριση με μπάλα. 
* Παιχνίδια χεριού με μπάλα, όπως διάφορες παραλλαγές της χειροσφαίρισης και four square. 
* Aθλήματα γκολ, συνήθως ομαδικά αθλήματα, όπως η καλαθοσφαίριση και όλες οι μορφές ποδοσφαίρου, το λακρός και το χόκεϊ (εκτός από το χόκεϊ επί πάγου, το οποίο παίζεται με ένα δίσκο). 
* Αθλήματα διχτυού χωρίς ρακέτα, όπως η πετοσφαίριση και το *[[Σεπάκ τακράου|σεπάκ]]*. 
* Αθλήματα στόχευσης ή αθλήματα ακριβείας, όπως το μπόουλινγκ, το bowls , το croquet και το γκολφ, καθώς και το μπιλιάρδο, συμπεριλαμβανομένου του σνούκερ, του οκτάμπαλου και άλλων μορφών μπιλιάρδου (το άθλημα του curling, το οποίο χρησιμοποιεί μια πέτρα και όχι μια μπάλα, ταξινομείται στα αθλήματα στόχευσης για ορισμένους σκοπούς).
*

Κατηγορία:Αθλήματα ανά είδος
Κατηγορία:Παιχνίδια με μπάλα
Εύρος παλίρροιας

Το **εύρος παλίρροιας** είναι η διαφορά ύψους μεταξύ της υψηλής και της χαμηλής παλίρροιας. Το εύρος δεν είναι σταθερό αλλά αλλάζει ανάλογα με τις θέσεις της Σελήνης και του Ήλιου.

Το πιο ακραίο εύρος συμβαίνει κατά τη διάρκεια της εαρινής παλίρροιας, όταν οι βαρυτικές δυνάμεις τόσο της Σελήνης όσο και του Ήλιου ευθυγραμμίζονται (συζυγία), ενισχύοντας η μία την άλλη προς την ίδια κατεύθυνση (νέα Σελήνη) ή προς αντίθετες κατευθύνσεις (πανσέληνος). Κατά τη διάρκεια των μεγάλων παλιρροιών, όταν οι βαρυτικές δυνάμεις της Σελήνης και του Ήλιου δρουν σε τετραγωνισμό (κάνοντας μια ορθή γωνία προς την τροχιά της Γης), η διαφορά μεταξύ της υψηλής και της χαμηλής παλίρροιας είναι μικρότερη. Οι μηδαμινές παλίρροιες εμφανίζονται κατά το πρώτο και τελευταίο τέταρτο των φάσεων της Σελήνης. Η μεγαλύτερη ετήσια παλίρροια μπορεί να αναμένεται γύρω από την ώρα της ισημερίας αν συμπίπτει με την εαρινή παλίρροια.

## Παραπομπές

Κατηγορία:Παλίρροια
Κατηγορία:Ωκεανογραφία
Άντον ΛαΒέι

Ο **Άντον ΛαΒέι** (11 Απριλίου 1930 – 29 Οκτωβρίου 1997) Αμερικανός συγγραφέας, μουσικός, και αποκρυφιστής.  ο ιδρυτής της Εκκλησίας του Σατανά και της θρησκείας του αθεϊστικού σατανισμού. Έχει συγγράψει πολλά βιβλία, μεταξύ άλλων *και τα Η Σατανική Βίβλος*, *Οι Σατανικές Τελετές*, *Η Σατανική Μάγισσα*, *Το Σημειωματάριο του Διαβόλου* και *Ο Σατανάς Μιλάει! * Επιπλέον, έχει κυκλοφορήσει τρία άλμπουμ, συμπεριλαμβανομένων των *The Satanic Mass*, *Satan Takes a Holiday*, και *Strange Music*. Έπαιξε ένα μικρό ρόλο στην ταινία του 1975 *The Devil's Rain* και υπηρέτησε ως οικοδεσπότης και αφηγητής στην ταινία Death Scenes του Νικ Μπούγκας το 1989.

Ο Λαβέι ήταν το θέμα πολλών άρθρων σε μέσα ενημέρωσης σε όλο τον κόσμο, συμπεριλαμβανομένων δημοφιλών περιοδικών όπως τα *Look*, *McCall*'s, *[[Newsweek]]*, και *[[Time]]*, και ανδρικά περιοδικά. Επίσης, σε τηλεοπτικές εκπομπές όπως τα The Joe Pyne Show, Donahue και The Tonight Show και σε δύο μεγάλου μήκους ντοκιμαντέρ: τα *Satanis* το 1970 και *Speak of the Devil: The Canon of Anton LaVey* το 1993. Δύο επίσημες βιογραφίες που έχουν γραφτεί για τον ΛαΒέι, συμπεριλαμβανομένων των The Devil's Avenger από τον Μπέρτον Χ. Γουλφ, που δημοσιεύθηκε το 1974, και τη The Secret Life of a Satanist από τον Μπλανς Μπάρτον, που δημοσιεύτηκε το 1990.

Ο ιστορικός του σατανισμού Γκάρεθ Τζ. Μέντουεϊ αποκάλεσε τον ΛαΒέι "γεννημένο σόουμαν", με τον ανθρωπολόγο Ζαν Λα Φοντέν να τον χαρακτηρίζει "χτυπητή φιγούρα με σημαντικό προσωπικό μαγνητισμό". Οι ακαδημαϊκοί μελετητές του σατανισμού Ανά Φάξνελντ και Τζέσπερ Άα. Πέτερσεν τον περιγράφουν ως "η πιο εμβληματική φιγούρα στο Σατανικό στερέωμα". Πολλοί χαρακτηρισμοί αποδόθηκαν στον ΛαΒέι από δημοσιογράφους, θρησκευτικούς επικριτές, και Σατανιστές, μεταξύ αυτών "Ο Πατέρας του Σατανισμού", "Απόστολος Παύλος του Σατανισμού",  "Μαύρος Πάπας", "ο πιο κακός άνθρωπος στον κόσμο".

## Παραπομπές


Κατηγορία:Αμερικανοί άθεοι
Κατηγορία:Επικριτές του Χριστιανισμού
Τι είναι ιδιοκτησία; (βιβλίο)

***Τι είναι ιδιοκτησία;*** είναι βιβλίο του Πιερ-Ζοζέφ Προυντόν, το οποίο εκδόθηκε το 1840, στο οποίο απαντάει με την διάσημη φράση «η ιδιοκτησία είναι κλοπή». Επίσης, στο βιβλιο διακήρυξε πως ήταν αναρχικός- μέχρι τότε η λέξη ήταν υβριστική. 

Στο βιβλίο του, ο Προυντόν επιτίθεται κατά της ιδιοκτησίας των μέσων παραγωγής (όχι της κατοχής υλικών αγαθών) και περιγράφει πως μέσω της μισθωτής εργασίας, οι κάτοχοι των μέσων παραγωγής εκμεταλλεύονταν τους εργαζόμενους, καταλήγοντας πως η *ιδιοκτησία είναι κλοπή* και ως εκ τούτου η μητέρα όλων των δεινών της ανθρωπότητας, ενώ έχει ως αποτέλεσμα την ύπαρξη της κυβέρνησης. Έγραψε: «Το δικαίωμα ιδιοκτησίας ήταν η αρχή του κακού επί της γης, ο πρώτος κρίκος της μακριάς αλυσίδας που το ανθρώπινο γένος σέρνει από την γέννηση του· το ψέμα των παραγραφών είναι η ολέθρια γοητεία που ρίχτηκε στα πνεύματα, η θανατηφόρα λέξη που εμφυτεύθηκε στις συνειδήσεις για να σταματήσουν την πρόοδο του ανθρώπου προς την αλήθεια και να διατηρήσουν την ειδωλολατρία του σφάλματος»

## Παραπομπές


## Πηγές
* 

Κατηγορία:Αναρχικά βιβλία
Μικροπλαστικά

upright|μικρογραφία|Δείγματα μικροπλαστικών
Τα **μικροπλαστικά** είναι μικροσκοπικά κομμάτια πλαστικών που ρυπαίνουν το περιβάλλον. Δεν είναι συγκεκριμένα είδη πλαστικού, αλλά κάθε είδους πλαστικά κομμάτια που έχει μήκος λιγότερο από πέντε&nbsp;χιλιοστά, σύμφωνα με την Αμερικανική Εθνική Υπηρεσία Ωκεανών και Ατμόσφαιρας (NOAA). Μπαίνουν στα φυσικά οικοσυστήματα από μια πληθώρα πηγών, συμπεριλαμβανομένων των καλλυντικών, των ρούχων και των βιομηχανικών διεργασιών.

Υπάρχουν δύο ταξινομήσεις των μικροπλαστικών. Τα πρωτογενή (primary) μικροπλαστικά είναι πλαστικά θραύσματα ή σωματίδια που έχουν ήδη μέγεθος 5 χιλιοστά ή λιγότερο πριν από την είσοδο στο περιβάλλον. Αυτά περιλαμβάνουν τα microbeads που μεχρι πρότνος προσθέτονταν στα προϊόντα αισθητικής και προσωπικής φροντίδας (C&PCPs), τις μικροϊνες από ρούχα,  και τα πλαστικά σφαιρίδια, τα επονομαζόμενα και nurdles ή pellets. . Εντούτοις, σύμφωνα με αρκετές μελέτες, πρωτογενή μικροπλαστικά ορίζονται τα μικροσωματίδια που παράγονται σκόπιμα σε αυτό το μέγεθος για να εξυπηρετήσουν διαφόρους σκοπούς όπως η παραγωγή μεγαλύτερων πλαστικών. Οτιδήποτε άλλο δημιουργείται ακούσια, όπως η απελευθέρωση μικροϊνών από συνθετικά ρούχα ή η φθορά των ελαστικών λαι του οδοστρώματος πρέπει να θεωρούνται καθαρά δευτερογενή μικροπλαστικά. Τα δευτερογενή μικροπλαστικά δημιουργούνται από την υποβάθμιση/αποδόμηση των μεγαλύτερων πλαστικών προϊόντων τη στιγμή που θα εισέλθουν στο περιβάλλον μέσα από φυσικές διεργασίες, η σημαντικότερη των οποίων είναι η υπεριώδης (UVB) ακτινοβολία. Τέτοιες πηγές των δευτερογενών μικροπλαστικών περιλαμβάνουν τις φιάλες νερού και αναψυκτικών, τα δίχτυα αλιείας και τις πλαστικές σακούλες. Και τα δύο είδη αναγνωρίζονται επειδή παραμένουν στο περιβάλλον σε υψηλά επίπεδα, ιδιαίτερα σε υδάτινα και θαλάσσια οικοσυστήματα. 

Τα πλαστικά αποδομούνται με αργό ρυθμό και συχνά χρειάζεται να περάσουν εκατοντάδες, αν όχι χιλιάδες χρόνια. Αυτό αυξάνει την πιθανότητα των μικροπλαστικών να προσληφθούν και να συσσωρευτούν σε όργανα και τους ιστούς πολλών οργανισμών. Ο κύκλος των μικροπλαστικών στο περιβάλλον δεν είναι ακόμη κατανοητός, αλλά τα τελευταία χρόνια το ενδιαφέρον της επιστημονικής κοινότητας έχει αυξηθεί και γίνονται εκτεταμένες έρευνες.

Στον πλανήτη υπάρχουν τεράστιες ποσότητες μικροπλαστικών, οι οποίες αναμένεται να αυξηθούν εκθετικά, όσο αποδομούνται φυσικά τα υπάρχοντα πλαστικά λύματα. Το 2014, εκτιμάται ότι υπάρχουν μεταξύ 15 και 51 τρισεκατομμύρια επιμέρους κομμάτια μικροπλαστικών στους ωκεανούς του κόσμου, τα οποία εκτιμάται ότι ζυγίζουν 93.000 με 236.000 μετρικούς τόνους.

Η ύπαρξη των μικροπλαστικών έγινε γνωστή πρόσφατα και ως αποτέλεσμα οι επιπτώσεις τους στην υγεία δεν έχουν γίνει κατανοητές. Ανησυχίες υπάρχουν κυρίως για τα νανοπλαστικά τα οποία έχουν υποκυτταρικό μέγεθος (
Κατηγορία:Ρύπανση των υδάτων
Νεοελληνική τέχνη

Η **νεοελληνική τέχνη** είναι μορφή τέχνης από την περίοδο μεταξύ της ανεξαρτησίας της χώρας του και του 20ού αιώνα. Δεδομένου ότι η ηπειρωτική Ελλάδα ήταν υπό οθωμανική κυριαρχία και για τέσσερις αιώνες, δεν ήταν μέρος των Αναγεννησιακών και καλλιτεχνικών κινήσεων που της Δυτικής Ευρώπης. Ωστόσο, ελληνικά νησιά όπως η Κρήτη και τα Ιόνια νησιά ήταν για μεγάλο χρονικό διάστημα υπό την κυριαρχία των Βενετών ή άλλων ευρωπαϊκών δυνάμεων και έτσι μπόρεσαν να αφομοιώσουν καλύτερα τις ριζικές αλλαγές που έλαβαν χώρα στην Ευρώπη κατά τον 14ο-18ο αιώνα. Η Επτανησιακή Σχολή είναι ένα παράδειγμα καλλιτεχνικού κινήματος στην Ελλάδα. Ως εκ τούτου, υπήρξαν διαφορετικές καλλιτεχνικές τάσεις στην ελληνική κοινωνία. Η νεοελληνική τέχνη μπορεί να θεωρηθεί ότι έχει διαμορφωθεί κυρίως από τις ιδιαίτερες κοινωνικοοικονομικές συνθήκες της Ελλάδας, τη μεγάλη ελληνική διασπορά σε όλη την Ευρώπη και τη νέα ελληνική κοινωνική ελίτ, καθώς και τις εξωτερικές καλλιτεχνικές επιρροές, κυρίως από τη Γερμανία και τη Γαλλία.[μικρογραφία|Η στήλη της Αθηνάς, μπροστά από την [Ακαδημία Αθηνών]]

Η νεοελληνική τέχνη αρχίζει να αναπτύσσεται την εποχή του Ρομαντισμού. Οι Έλληνες καλλιτέχνες απορρόφησαν πολλά στοιχεία από τους Ευρωπαίους. Το Μόναχο, ως σημαντικό διεθνές κέντρο τεχνών εκείνης της εποχής, ήταν ο τόπος όπου η πλειοψηφία των Ελλήνων καλλιτεχνών του 19ου αιώνα επέλεξε να σπουδάσει.
## Παραπομπές


Κατηγορία:Ελληνικός πολιτισμός
Έρκολε Γκριμάλντι

Ο **Ηρακλής** (ιταλ. *Ercole*, 16 Δεκεμβρίου 1623 - 2 Αυγούστου 1651) από τον Οίκο των Γκριμάλντι ήταν ο πρώτος διάδοχος του Μονακό, καθώς ο πατέρας του ήταν ο πρώτος πρίγκιπας του Μονακό. Απεβίωσε 27 ετών, 11 έτη πριν από τον πατέρα του, έτσι τον διαδέχθηκε ο γιος του Λουδοβίκος Α΄.

## Βιογραφία
Ήταν το μόνο τέκνο του Ονωρίου Β΄ πρίγκιπα του Μονακό και της Ιππολύτα Τριβούλτσιο, κόρης του Κάρλο-Εμανουέλε-Τεόντορο Τριβούλτσιο κόμη του Μέλτσο. Το Μονακό είχε από το 1604 αναβιβαστεί σε πριγκιπάτο. Έλαβε το όνομα τού πάππου του Ηρακλή κυρίου του Μονακό και έγινε διάδοχος στο πριγκιπάτο. Του δόθηκε ο τίτλος του μαρκησίου του Μπω το 1642, τίτλος που είχε δοθεί μαζί με άλλους στον πατέρα του από τον Λουδοβίκο ΙΓ΄ της Γαλλίας. Μάλιστα ο τίτλος δόθηκε στον Ηρακλή από τον ίδιο τον Λουδοβίκο ΙΓ΄. Ο διάδοχος έγινε επιδέξιος στρατιωτικός και οδήγησε την επίθεση στον πύργο Σερραβάλλε, όπου πήρε τους φρουρούς ως αιχμάλωτους.

## Το τέλος
Ο Ηρακλής μετέβη με τη σύζυγό του και τα τέκνα τους στη μονή Καρνόλες στο Μεντόν. Όταν τελείωσε η επίσκεψη, η Ηρακλής ξεκουραζόταν στους κήπους χτυπώντας στόχους μαζί με φρουρούς. Ανήσυχος για να δει πώς λειτουργεί ένα όπλο, επέμενε σε έναν φρουρό να του το δείξει. Κρατώντας το απρόσεκτα, ο φρουρός κατά λάθος έριξε με το όπλο προς το μέρος του Ηρακλή και πληγώθηκαν δύο άλλοι φρουροί. Ο Ηρακλής πληγώθηκε στη σπονδυλική στήλη και όσο και αν έλαβε καλή ιατρική φροντίδα, απεβίωσε την επόμενη ημέρα την 1 Αυγούστου 1651 σε ηλικία 27 ετών. Λέγεται, ότι παρά το τραύμα του και καθώς ήταν ξαπλωμένος στην κλίνη του, επέμενε, ο φρουρός που τον χτύπησε να μην τιμωρηθεί, καθώς ήταν ατύχημα. Παρόλα αυτά ο φρουρός φυλακίστηκε για ένα διάστημα και μάλιστα προσπάθησε να σκοτωθεί και ο ίδιος· όταν ελευθερώθηκε, δεν επέστρεψε ξανά στο Μονακό. Έπειτα από αυτό υπήρχαν αναφορές, πως ένα μοναχός του τόπου είχε προβλέψει τον θάνατο του Ηρακλή και ότι ο ίδιος ο διάδοχος είχε δει μία οπτασία, που τού είπε να χαρεί τη ζωή, διότι δεν θα μπορούσε άλλο πια σύντομα.

## Οικογένεια
Στις 4 Ιουλίου 1641 νυμφεύτηκε τη Μαρία-Αυρηλία Σπίνολα, κόρη του Λούκα Σπίνολα πρίγκιπα της Μολφέτα και της εξαδέλφης του Πελλίνα Σπίνολα. Ο Οίκος των Σπίνολα ήταν ισχυρός και πλούσιος από τη Δημοκρατία της Γένουας. Ο Ηρακλής απέκτησε τέκνα:
* Λουδοβίκος Α΄ 1642-1694, πρίγκιπας του Μονακό.
* Μαρία-Ιππολύτη 1644-1694, παντρεύτηκε τον Κάρλο-Εμανουέλε-Φιλιμπέρτο ντε Σιμιάνε πρίγκιπα της Μοντάφια.
* Τζοβάννα-Μαρία γενν. 1645, παντρεύτηκε τον Ανντρέα Ιμπεριάλι πρίγκιπα της Φρανκαβίλλα.
* Τερέζα-Μαρία 1648-1723, παντρεύτηκε τον Σιγισμούνδο Γ΄ ντ' Έστε μαρκήσιο του Σαν Μαρτίνο.
** Ματίλντα ντ' Έστε, παντρεύτηκε τον Καμίλλο Γ΄ Γκοντζάγκα κόμη της Νοβελλάρα.
*** Ρικιάρντα Γκοντζάγκα, παντρεύτηκε τον Αλντεράνο Α΄ δούκα της Μάσσα. Απόγονοί της υπάρχουν ως τις ημέρες μας.

## Υποσημειώσεις


## Πηγές
* van de Pas, Leo. "Ercole Grimaldi, Marquis des Baux". Genealogics.org. Archived from the original on 2013-04-14. Retrieved 2010-03-01.
* Velde, François. "Monaco". Heraldica.org. Retrieved 2010-10-23.
* The Mad Monarchist (March 24, 2010). "The Tragic Prince Hercules". Mad for Monaco. madformonaco.blogspot.com. Retrieved September 17, 2012.

Κατηγορία:Οίκος Γκριμάλντι
Ποταμός Τσάρι

δεξιά|μικρογραφία|300x300εσ|Χάρτης που δείχνει τη λεκάνη απορροής του ποταμού Τσάρι.
δεξιά|μικρογραφία|200x200εσ|Βάρκα στις όχθες του ποταμού Τσάρι.
Η **ποταμός Τσάρι** ή **Σάρι** είναι μεγάλος ποταμός μήκους 1.400 χιλιομέτρων, που ρέει στην Κεντρική Αφρική.

## Γεωγραφία
Ο ποταμός Τσάρι ρέει από την Κεντροαφρικανική Δημοκρατία μέσω του Τσαντ στη Λίμνη Τσαντ, ακολουθώντας το σύνορο με το Καμερούν μετά από την Ντζαμένα, όπου ενώνεται με το δυτικό και κύριο παραπόταμο, τον Λογκόνε. 

Ο ποταμός παρέχει το 90% του νερού που ρέει στη Λίμνη Τσαντ. Η λεκάνη απορροής του ποταμού καλύπτει 548.747 τετραγωνικά χιλιόμετρα. Ο κύριος παραπόταμος του είναι ο Λογκόνε, ενώ μικρότεροι παραπόταμοι είναι οι Μπαχρ Σαλάματ, Μπαχρ Σαχ, Μπαχρ Αούκ και Μπαχρ Κέιτα. 

Ένας μεγάλος πληθυσμός του Τσαντ, συμπεριλαμβανομένου του Σαρχ και της πρωτεύουσας Ντζαμένα, ζει γύρω του.

Το 2016, το Τσαντ παραμένει μία από τις τέσσερις χώρες όπου η νόσος του σκουληκιού της Γουινέας παραμένει ενδημική. Η πλειοψηφία των υπόλοιπων περιπτώσεων συγκεντρώνονται γύρω από τον ποταμό Τσάρι.

Το ποτάμι υποστηρίζει ένα σημαντικό τοπικό αλιευτικό κλάδο. Ένα από τα πιο περιζήτητα τοπικά ψάρια είναι η Πέρκα του Νείλου.

## Παραπομπές


Κατηγορία:Ποταμοί της Κεντροαφρικανικής Δημοκρατίας
Κατηγορία:Ποταμοί της Αφρικής
Κατηγορία:Γεωγραφία του Τσαντ
Μονοβάπορη Εταιρεία

**Μονοβάπορη** εταιρεία είναι η πιο διαδεδομένη μέθοδος οργάνωσης των ναυτιλιακών επιχειρήσεων. Βασίζεται στην αρχή ότι σε κάθε εταιρεία αντιστοιχεί η κυριότητα ενός μόνο πλοίου, το οποίο αποτελεί και το μοναδικό περιουσιακό της στοιχείο. Η τακτική του για κάθε πλοίο και μια ξεχωριστή ανώνυμη εταιρεία ήταν έμπνευση του Αριστοτέλη Ωνάση που είχε δώσει και τη σχετική εντολή στη νομική του υπηρεσία. Αυτή η μορφή οργάνωσης των επιχειρήσεων είναι αρρύθμιστη στο νόμο και προσφέρει πλήθος πλεονεκτημάτων για τους μετόχους και κινδύνων για τους δανειστές της εταιρείας.

## Παραπομπές


## Εξωτερικοί Σύνδεσμοι
Ναυτικό Δίκαιο-Μονοβάπορη εταιρεία (Έφη Παλαιολόγου-Δημήτρης Σκουτέλης).pdf

Άρειος Πάγος 2/2013
Κατηγορία:Ναυτιλία
Lada

Η **Lada** είναι ρωσική αυτοκινητοβιομηχανία που ανήκει στην AvtoVAZ, μια εταιρεία που ανήκει σήμερα στη ρωσική κυβέρνηση.

Τα πρώτα αυτοκίνητα που δημιούργησε η AvtoVAZ, με τεχνική υποστήριξη από την ιταλική Fiat, κυκλοφόρησαν στη Ρωσία υπό το εμπορικό σήμα **Zhiguli** (Ζιγκούλι), το οποίο προήλθε από το κοντινό βουνό της περιοχής και προτάθηκε από τον Α.Μ. Τσέρνι. Όταν τα Λάντα εξήχθησαν σε ξένες αγορές, κυκλοφόρησαν εξ αρχής ως Lada, διότι το εμπορικό σήμα Zhiguli κρίθηκε ακατάλληλο, επειδή ήταν δύσκολο για τους μη Ρώσους να το προφέρουν, ενώ επίσης υπήρξαν φόβοι ότι έμοιαζε πολύ με τη λέξη «ζιγκολό». Τελικώς, το όνομα Lada καθιερώθηκε και στα εγχώριας κυκλοφορίας αντίτυπα.

Η μάρκα Lada εμφανίστηκε το 1973 και από τότε έγινε το κύριο εμπορικό σήμα για τα οχήματα της AvtoVAZ. Το όνομα Λάντα προέρχεται από ένα πλοίο με χρήση στον ποταμό Βόλγα, το οποίο θυμίζει τους Βίκινγκ και μάλιστα ένα τέτοιο πλοίο απεικονίζεται και στο επίσημο σήμα / λογότυπο της εταιρείας. Η μάρκα έχει μακρά ιστορία στη Ρωσία, όπου συνεχίζει να είναι με διαφορά η πρώτη σε πωλήσεις μάρκα αυτοκινήτων, και είναι δημοφιλής και στις άλλες μετασοβιετικές χώρες. Τα οχήματα Λάντα σήμερα πωλούνται σε προσιτές τιμές και προσφέρουν καλή ποιότητα συγκριτικά με τη χαμηλή τιμή τους.

Τα κλειδιά για την επιτυχία της ήταν: ανταγωνιστική τιμή, αξιοπιστία, απλή μηχανική φιλική προς το περιβάλλον και ανεπιτήδευτη λειτουργικότητα. Το αυτοκίνητο κατασκευάστηκε με άδεια σε αρκετές άλλες χώρες. Η ανταγωνιστική τιμολόγηση και η ευκολία εξυπηρέτησης έκαναν τα Λάντα απαραίτητα για υπηρεσίες πολιτικής προστασίας, αστυνομίες και άλλες δημόσιες υπηρεσίες στην Ευρώπη, την Αφρική, την Καραϊβική και τη Νότια Αμερική. Ωστόσο, η Lada εξακολουθεί να διατηρεί σχετικά χαμηλό κύρος ως όνομα, αν και αυτό έχει βελτιωθεί σημαντικά τα τελευταία χρόνια.

Το 1993 η TTS υπέγραψε σύμβαση με την AvtoVAZ. Το 1995, το πρώτο πλήρες κέντρο αυτοκινήτων LADA άνοιξε στην πόλη Naberezhnye Chelny και ξεκίνησε άμεσες παραδόσεις από το εργοστάσιο αυτοκινήτων. Το 1995 άνοιξε ένα γραφείο στο Καζάν. Μέχρι το 1997 τα αυτοκίνητα οδηγούνταν από το Naberezhnye Chelny. Μετά από-μεταφερμένος σιδηροδρομικώς. 

Τα έσοδα της εταιρείας για το 2021 ανήλθαν σε 3,3 δισεκατομμύρια ευρώ.

## Πηγές


## Εξωτερικοί σύνδεσμοι

*  

Κατηγορία:Αυτοκινητοβιομηχανία
Κατηγορία:Επιχειρήσεις της Ρωσίας
Κατηγορία:Ρωσικά εμπορικά σήματα
Κατηγορία:Αυτοκινητοβιομηχανίες της Ρωσίας
Συνταγματική ιστορία της Ελλάδας

Στη σύγχρονη ιστορία της Ελλάδας, ξεκινώντας από την Εθνεγερσία, υιοθετήθηκαν μια σειρά από Συντάγματα με τελευταίο αυτό του 1975 που αναθεωρήθηκε το 1986, το 2001, το 2008 και το 2019.

## Ιστορικό
Κατά τη διάρκεια της επανάστασης, υιοθετήθηκαν από τις Εθνοσυνελεύσεις, τα εθνικά αντιπροσωπευτικά πολιτικά συνέδρια των Ελλήνων επαναστατών, τρία συνταγματικά κείμενα (Συντάγματα του 1822, 1823 και 1827). Ο βασιλιάς Όθωνας κυβέρνησε για περισσότερα από 10 χρόνια χωρίς συνταγματικούς περιορισμούς, δεδομένου ότι το «ηγεμονικό» ελληνικό Σύνταγμα του 1832 δεν εφαρμόστηκε ποτέ. Στις 3 Σεπτεμβρίου 1843 ο Δημήτριος Καλλέργης και ο Ιωάννης Μακρυγιάννης ηγήθηκαν του κινήματος της έκδοσης Συντάγματος από τον Όθωνα. Οι συμμετέχοντες αρνήθηκαν να υποχωρήσουν μέχρις ότου ο βασιλιάς να συμφωνήσει να παραχωρήσει σύνταγμα.

Το ελληνικό Σύνταγμα του 1844 ορίζει ότι το πολίτευμα της χώρας είναι συνταγματική μοναρχία, προβλέποντας ένα κοινοβούλιο με δύο σώματα, αποτελούμενο από μια Βουλή των Αντιπροσώπων και μια Γερουσία. Το ελληνικό Σύνταγμα του 1864 ήταν κάπως πιο φιλελεύθερο και μεταβίβασε το μεγαλύτερο μέρος της εξουσίας στο κοινοβούλιο. Το 1911 ο Ελευθέριος Βενιζέλος τροποποίησε 54 από τα 110 άρθρα του Συντάγματος, προσπαθώντας να ευθυγραμμίσει το σύνταγμα με τις αρχές του Φιλελεύθερου Κόμματος. Παρ 'όλα αυτά, ο εθνικός διχασμός προκάλεσε τεράστια συνταγματική κρίση, καθώς σχηματίστηκαν δύο κυβερνήσεις: μία στην Αθήνα και μία στη Θεσσαλονίκη.

Το Σύνταγμα του 1925 προέβλεπε αβασίλευτη Δημοκρατία σύμφωνα με τα αποτελέσματα του δημοψηφίσματος του 1924. Ωστόσο, στις 24 Ιουνίου 1925, αξιωματικοί πιστοί στον Θεόδωρο Πάγκαλο, φοβούμενοι ότι η πολιτική αστάθεια θέτει τη χώρα σε κίνδυνο, ανέτρεψαν την κυβέρνηση. Στις 24 Αυγούστου 1926, ο Παύλος Κουντουριώτης επέστρεψε ως πρόεδρος.

Δεδομένου ότι το προηγούμενο Σύνταγμα δεν εφαρμόστηκε πλήρως, το Σύνταγμα του 1927 καθιέρωσε επίσημα τη Δεύτερη Ελληνική Δημοκρατία και προέβλεπε ως αρχηγό κράτους τον Πρόεδρο της Δημοκρατίας.

Μετά το δημοψήφισμα του 1935, ο βασιλιάς Γεώργιος Β επέστρεψε, αλλά το τρίτο αναθεωρητικό κοινοβούλιο του 1936 δεν είχε τον χρόνο να τροποποιήσει το Σύνταγμα. Αντ' αυτού, το Σύνταγμα του 1911 αποκαταστάθηκε, φαινομενικά σε προσωρινή βάση. Οι εκλογές του 1936 προκάλεσαν πολιτικό αδιέξοδο και, ως εκ τούτου, ο Γεώργιος Β διορίζει τον Ιωάννη Μεταξά ως προσωρινό πρωθυπουργό και στις 4 Αυγούστου διαλύει το κοινοβούλιο.

Κατηγορία:Ιστορία της Ελλάδας
Λαμπέρτο του Μονακό

Ο **Λαμπέρτο**, ιταλ. Lamberto (π. 1420 - Μάρτιος 1494) από τον Οίκο των Γκριμάλντι ήταν κύριος του Μονακό (1458-1494),

## Βιογραφία
Ήταν γιος του Νικόλα Γκριμάλντι κυρίου της Αντίμπ και της Τσεζαρίνας Ντόρια, κόρης τού Σεβά κυρίου της Ονέλια.

Το 1457 απεβίωσε ο Καταλάν Γκριμάλντι κύριος του Μονακό και στη διαθήκη του όριζε το μόνο τέκνο του, η Κλωντίν, να παντρευτεί τον 7ο εξάδελφό της Λαμπέρτο, ώστε το Μονακό να μείνει στον Οίκο των Γκριμάλντι. Το καταστατικό του μικρού κράτους όριζε να κληρονομηθεί μόνο σε άρρενες απογόνους. Ο Λαμπέρτο ανήκε στον κλάδο των Γκριμάλντι, που είχε εγκατασταθεί στην Αντίμπ, ενώ η Κλωντίν ανήκε στον κύριο κλάδο του Οίκου.

Ο Λαμπέρτο ανέλαβε τα ηνία της εξουσίας σε μία δύσκολη περίοδο για το Μονακό. Αγωνίστηκε να διατηρήσει το Μονακό ανεξάρτητο και λέγεται, ότι "χειρίστηκε τη διπλωματία και το ξίφος με το ίδιο ταλέντο". Έθεσε ως μότο στον θυρεό του τη φράση "Με του Θεού τη βοήθεια".

## Οικογένεια
Νυμφεύτηκε το 1465 την 7η εξαδέλφη του Κλωντίν Γκριμάλντι, κόρη του Καταλάν του Μονακό και είχε τέκνα:
* Ιωάννης Β΄ 1468-1505, κύριος του Μονακό. Φονεύτηκε από τον αδελφό του Λουσιέν.
* Λουδοβίκος, θεωρήθηκε ανισόρροπος και αποκλείστηκε από τη διαδοχή.
* Μπιάνκα.
* Αυγουστίνος 1482-1532, επίσκοπος του Γκράσσε και ηγούμενος του αββαείου του Λερίν.
* Φρανσουάζ απεβ. πριν το 1523, παντρεύτηκε τον Λουκ Ντόρια και είχε γιο τον:
** Βαρθολομαίος Ντόρια.
* Λουσιέν 1487-1523, κύριος του Μονακό. Φονεύτηκε από τον ανιψιό του Βαρθολομαίο Ντόρια.

## Παραπομπές


## Πηγές
*  The House of Grimaldi 

Κατηγορία:Οίκος Γκριμάλντι